2001/342/EY: Komission päätös, tehty 19 päivänä huhtikuuta 2001, Alankomaiden esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (tiedoksiannettu numerolla K(2001) 1092)



Virallinen lehti nro L 122 , 03/05/2001 s. 0028 - 0028



Komission päätös, tehty 19 päivänä huhtikuuta 2001, Alankomaiden esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (tiedoksiannettu numerolla K(2001) 1092) (Ainoastaan hollanninkielinen teksti on todistusvoimainen) (2001/342/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna Euroopan parlamentin ja neuvoston direktiivillä 2000/40/EY(2), ja erityisesti sen 8 artiklan 2 kohdan c alakohdan, sekä katsoo seuraavaa: (1) Alankomaiden 8 päivänä tammikuuta 2001 komissiolle esittämä pyyntö, jonka komissio otti vastaan 10 päivänä tammikuuta 2001, sisältää direktiivin 70/156/ETY 8 artiklan 2 kohdan c alakohdassa vaaditut tiedot. Pyyntö koskee nestekaasukäyttöisten laitteiden asentamista kolmeen M1-luokan ajoneuvotyyppiin. (2) Pyynnössä esitetyt syyt ovat perusteltuja, ja niiden mukaan kyseiset laitteet eivät täytä asianomaisten direktiivien vaatimuksia, varsinkaan moottoriajoneuvojen ja niiden perävaunujen polttonestesäiliöitä ja alleajosuojia koskevan jäsenvaltioiden lainsäädännön lähentämisestä 20 päivänä maaliskuuta 1970 annetun neuvoston direktiivin 70/221/ETY(3), sellaisena kuin se on viimeksi muutettuna Euroopan parlamentin ja neuvoston direktiivillä 2000/8/EY(4), vaatimuksia. (3) Yhdistyneiden Kansakuntien Euroopan talouskomission säännön 67.01 mukaisesti tehdyt kokeet, joilla varmistettiin asennetun nestekaasukäyttöisen polttoainejärjestelmän ja polttoainesäiliön turvallisuus, osoittivat että turvallisuustaso on hyväksyttävä. (4) Jäsenvaltiot voivat käytössä olevien ajoneuvojen turvallisuuden varmistamiseksi tehdä säännöllisesti tiiviyttä mittaavia kokeita, joissa käytetään vähintään käyttöpainetta vastaavaa painetta. (5) Kyseisiä yhteisön direktiivejä muutetaan nestekaasua polttoaineenaan käyttävien ajoneuvojen tuotannon mahdollistamiseksi. (6) Tässä päätöksessä säädetty toimenpide on direktiivillä 70/156/ETY perustetun tekniikan kehityksen mukauttamista käsittelevän komitean lausunnon mukainen, ON TEHNYT TÄMÄN PÄÄTÖKSEN: 1 artikla Hyväksytään Alankomaiden esittämä poikkeuspyyntö, joka koskee nestekaasua polttoaineenaan käyttävien M1-luokan kolmen ajoneuvotyypin valmistamista ja markkinoille saattamista. 2 artikla Täma päätös on osoitettu Alankomaiden kuningaskunnalle. Tehty Brysselissä 19 päivänä huhtikuuta 2001. Komission puolesta Erkki Liikanen Komission jäsen (1) EYVL L 42, 23.2.1970, s. 1. (2) EYVL L 203, 10.8.2000, s. 9. (3) EYVL L 76, 6.4.1970, s. 23. (4) EYVL L 106, 3.5.2000, s. 7.